**Алматы қалалық Сотына**

Алматы қаласы, Қазыбек Би көшесі 66 үй

8 (727) 330-88-02

727-0901@sud.kz

**Қорғаушы: Саржанов Галымжан Турлыбекович**

Заң және құқық заң кеңсесі

БСН 201240021767

Алматы қаласы, Абылай Хан даңғылы, 79 үй, офис 304.

info@zakonpravo.kz / www.zakonpravo.kz

+ 7 727 978 50 85; +7 700 978 50 85,

+7 708 578 5758.

**Күдікті:** КБД 04.08.2003 ж.т.

**Шағым**

*11.01.2022 жылғы Алматы қаласы мамандардырылған ауданаралық тергеу сотының қаулысына*

*(ҚР ҚПК 107 бабы негізінде)*

 Алматы қаласы полиция департаменті тергеу басқармасының өндірісінде 227500031000101 санды СДТТБТ-не тіркелген қылмыстық іс бар.

 Аталған қылмыстық іс бойынша ҚР ҚПК-нің 128 бабына сәйкес КБД 04.08.2003 ж.т. ұсталған.

 11.01.2022 жылы Алматы қаласы мамандардырылған ауданаралық тергеу сотының қаулысымен соңғыға қатысты 2 айға қамауда ұстау бұлтартпау шарасы қолданылған.

Аталған қаулымен келіспейміз, себебі КБД іс әрекеті қылмыстық қудалау органымен дұрыс сараланбаған, соңғының қылмысқа қатыстылығы дәлелденбеген, күдікті бұрын соңды қылмыстық жауапкершіллікке тартылмаған, жеке басын анықтайтын құжаттары бар, Қазақстан Республикасы аумағында тұрғылықты жері бар, қылмыстық қудалау органдарынан немесе соттан жасырынуға әрекет жасаса немесе жасырынған жоқ, ұйымдасқан топтың немесе қылмыстық қоғамдастықтың (қылмыстық ұйымның) құрамында қылмыс жасады деген күдік келтірілген емес, оның қылмыстық әрекетті жалғастырып жүргендігі туралы деректер жоқ.

Аталғандардың негізінде күдікті КБД тергеу изоляторынан ұстауға негіз жоқ деп санаймын. Соңғыны тергеу изоляторынан босатып, қамауға байланысты емес бұлтартпау шарасын қолдану керек деп ойлаймын.

КБД отбасында 7 бала тәрбиленуде, КБД балалардың үлкені, анасы Н... Айгуль А... 05.12.1987 ж.т. күміс алқа иесі, апасы да Б... Та.. Ж...22.03.1955 ж.т. күміс алқа иесі. Сол себепті аталған отбасы халықтың әлеуметтік тұрғыдан осал тобына жатады.

Қазіргі таңда күдікті КБД апасы кепіл ретінде жылжымайтын мүлік қоюға келісімін берді.

Сонымен қатар, 14.01.2022 жылы Президент Қ.К.Тоқаев ауырлататын мән жайлар анықталмаса ұстап алынғандардың жазасын жеңілдетуді тапсырды.

Полиция қызметкерлері күдікті КБД ұстау барысында, оның жақын туыстарына хабарламаған. Соңғының апасы КБД іздеп тергеу изоляторынан өзі тауып алған, аталған дерек ҚР ҚК-нің 414 бабы 4 бөлігіне қарсы келеді, яғни күдіктіні ұстап алу фактісі және оның тұрған жері туралы оның туыстарына қасақана хабарламау, адамның күзетпен ұсталу орны туралы ақпаратты осындай ақпарат алуға құқығы бар азаматқа беруден заңсыз бас тарту.

ҚР ҚПК-нің 147 бабы 1-1 бөлігіне сәйкес, осы баптың бірінші бөлігінің 1) тармағында көзделген мән-жай күзетпен ұстау түріндегі бұлтартпау шарасын таңдау үшін бірден-бір негіз болып табылмайды.

Жоғарыда айтылғандардың негізінде ҚР ҚПК 147 бабына сәйкес,

**СОТТАН СҰРАЙМЫН:**

* 11.01.2022 жылғы Алматы қаласы мамандардырылған ауданаралық тергеу сотының қаулысын күшін жоюды;
* КБД тергеу изоляторынан босатып, оған қатысты қамауға байланысты емес бұлтартпау шарасын қолдануды.

**Құрметтпен,**

**Қорғаушы Ғ.Т.Саржанов**